RAPORT DE SPECIALITATE

la proiectul de hotărâre privind aprobarea valorificării unei cantități de 260,06 mc. masă lemnoasă, parte din producția anului 2021, provenită din fondul forestier proprietate publică a municipiului Satu Mare, administrată de Ocolul Silvic Satu Mare

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori. Masă lemnoasă pe picior este una din modalităţile de valorificare putând fi prin vândută în licitaţie publică și prin negociere.

Direcția Silvică Satu Mare – Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare și Viile Satu Mare, a depus cererea nr. 1389/20.04.2021 și adresa nr. 1707/18.05.2021, înregistrate la Primăria municipiului Satu Mare sub nr. 28300/17.05.2021 respectiv sub nr. 28507/18.05.2021, prin care solicită aprobarea valorificării partizii 2100145400480, masă lemnoasă pe picior, parte din producția anului 2021, prin licitație deschisă cu strigare.

Reprezentanții Ocolului Silvic Satu Mare, ne înștiințează prin adresele mai sus menționate, faptul că:

* suprafața de fond forestier a fost parcursă cu lucrări de punere în valoare, produse principale, conform amenajamentului silvic în vigoare;
* din calculul efectuat în actul de punere în valoare nr. 21080 a rezultat un volum de 260,06 mc. de stejar pedunculat la un preț de referință de 252,92 lei/mc., având un volum de 108 mc. de buștean;
* prețurile de referință și volumul de masă lemnoasă care urmează a fi exploatate și valorificate din producția anului 2021 au fost aprobate prin H.C.L. nr. 224/22.12.2020;
* La propunerea de preț s-a ținut cont de prețul de vânzare de 620 de lei/mc. a unei mase lemnoase, valorificate în anul 2020, din aceași parcelă

Prin compararea prețurilor aprobate și cele propuse, s-a constat că cele propuse sunt mai mari.

Cu respectarea prevederilor art. 1 lit “x”, art. 4 alin. (1) lit. b) și ale art. 20 alin. (5) din Regulamentul aprobat prin HG. nr. 715/2017, Ocolul Silvic Satu Mare, propune spre valorificare cantitatea de 260,06 mc. din partida 2100145400480 ca masă lemnoasă pe picior, prin licitație deschisă cu strigare.

Având în vedere toate cele ce preced apreciem îndreptățită solicitarea Ocolului Silvic Satu Mare.

Proiectul de hotărâre privind „aprobarea valorificării unei cantități de 260,06 mc masă lemnoasă, parte din producția anului 2021, provenită din fondul forestier proprietate publică a municipiului Satu Mare, administrată de Ocolul Silvic Satu Mare”, se înaintează Consiliului Local al Municipiului Satu Mare Satu Mare cu propunere de aprobare.

Director Executiv Şef Serviciu

Ursu Lucia Ziman Doina